জানা গেছে, ১৯৯৭ সালে একটি প্রাইভেট লিমিটেড কোম্পানি হিসেবে যাত্রা করে লাফার্জ সুরমা সিমেন্ট লিমিটেড। প্রতিষ্ঠানটি ২০০৩ সালে পাবলিক লিমিটেড কোম্পানিতে রূপান্তিত হয়। এখন পর্যন্ত একমাত্র গ্রিনফিল্ড কোম্পানি হিসেবে ওই বছরই এটি পুঁজিবাজারে তালিকাভুক্ত হয়। লাফার্জ সুরমা সিমেন্ট লিমিটেডের অনুমোদিত মূলধন ১ হাজার ৪০০ কোটি টাকা, পরিশোধিত মূলধন ১ হাজার ১৬১ কোটি ৩৭ লাখ টাকা। রিজার্ভ ১৬৪ কোটি ১৮ লাখ টাকা। কোম্পানির মোট শেয়ারের ৫৮ দশমিক ৮৭ শতাংশ এর উদ্যোক্তা-পরিচালকদের কাছে, প্রাতিষ্ঠানিক বিনিয়োগকারী ৫ দশমিক ৭৭ শতাংশ এবং বাকি ৩৫ দশমিক ৩৬ শতাংশ শেয়ার রয়েছে সাধারণ বিনিয়োগকারীদের হাতে। আর ২০০০ সালে হুন্দাই সিমেন্ট অধিগ্রহণের মাধ্যমে বাংলাদেশে যাত্রা শুরু করে হোলসিম বাংলাদেশ লিমিটেড। পরবর্তীতে স্থানীয় ইউনাইটেড ও সায়হাম সিমেন্ট ইন্ডাস্ট্রিজ লিমিটেডকে অধিগ্রহণ করে উত্পাদন সক্ষমতা আরো বাড়ায় কোম্পানিটি।(ডেস্ক)